
S K R A Ć E NI I  Z A P I S N I K
od 27. veljače 2023. godine

sa 13. sjednice Općinskog vijeća Općine Novo Virje održane u zgradi Općine Novo Virje, Trg Vladimira Jagarinca 5 (Spomen dom Vladimiru Jagarincu).
Sjednica je sazvana sazivom KLASA: 024-02/23-01/01, URBROJ: 2137-22-23-1, od 22. veljače 2023. godine.

PREDSJEDNICA: Utvrđujem da današnjoj sjednici Općinskog vijeća Općine Novo
Virje prisustvuje većina članova Općinskog vijeća i to:


PRISUTNI:

1. Katarina Kozarić – Šabarić, predsjednica Općinskoga vijeća,
2. Marina Bušić, potpredsjednica Općinskoga vijeća,
3. Ivan Mesarov, član Općinskog vijeća,
4. Franjo Marčinko, član Općinskog vijeća,
5. Dario Ciganović, član Općinskog vijeća,
6. Darko Bezjak, član Općinskog vijeća,
 7. Ivan Baruškin, član Općinskog vijeća,
 8. Nenad Lukić, član Općinskog vijeća.


OSTALI PRISUTNI:

1. Mirko Remetović, općinski načelnik Općine Novo Virje,
2. Miroslav Lukanec, pročelnik Jedinstvenog upravnog odjela i zapisničar.
3. Alen Janči, direktor Turističke zajednice područja Dravski peski.
	  
  ODSUTNI:

  1. Željko Šadek član općinskoga vijeća – opravdano.

Sjednicu Općinskog vijeća Općine Novo Virje otvorila je predsjednica Općinskog vijeća Katarina Kozarić - Šabarić u 19,00 sati, pozdravila sve prisutne te im zaželila uspješan rad.

PREDSJEDNICA: Otvaram diskusiju po skraćenom zapisniku.

Budući da se nitko nije uključio u raspravu po skraćenom zapisniku, Općinsko vijeće jednoglasno je sa 8 glasova ZA usvojilo zapisnik sa prethodne sjednice.









PREDSJEDNICA: Za današnju sjednicu predlažem sljedeći:

DNEVNI RED

1. Donošenje Odluke o načinu pružanja javne usluge na području Općine Novo Virje,
2. Donošenje Odluke o izmjenama Odluke o upravljanju grobljem na području Općine Novo Virje,
3. Donošenje Programa mjera rješavanja stambenog pitanja mladih obitelji i mladih osoba na području Općine Novo Virje u 2023. godini,
4. Donošenje Odluke o raspoređivanju sredstava za redovito godišnje financiranje političkih stranaka zastupljenih u Općinskom vijeću Općine Novo Virje za 2023. godinu,
5. Donošenje Odluke o dodjeli uskrsnice umirovljenicima i osobama u stanju socijalno – materijalne potrebe s prebivalištem na području Općine Novo Virje u 2023. godini,
6. Donošenje Zaključka o usvajanju Izvješća o korištenju sredstava Proračunske zalihe Proračuna Općine Novo Virje za 2022. godinu za razdoblje od 1. srpnja do 31. prosinca 2022. godine,
7. Razno.

Dnevni red je usvojen sa 8 glasova ZA.

PREDSJEDNICA: Pozdravljam gosta Alena Janči, direktora Turističke zajednice Dravski peski te ga molim da nam dade informacije o Turističkoj zajednici Dravski peski.

ALEN JANČI: Pozdravljam sve prisutne ispred Turističke zajednice Dravski peski. Zajednica djeluje na području četiri općine i to na području Općine Ferdinandovac, Općine Kalinovac, Općine Kloštar Podravski i Općine Podravske Sesvete. Osnovana je 2017. godine. Što se tiče prihoda to su turistička članarina koju plaćaju svi koji iznajmljuju postojeće kuće. Isto tako članarinu plaćaju i trgovine, kafići, obrtnici od svojih prihoda.  Primjerice u Općini Ferdinandovac svi subjekti ukupno godišnje plaćaju oko 10.000,00 kuna, tako da to nije vekliki trošak. Prijavljujemo se na razne natječaje, prijavili smo projekt Podravina adventure zajedno sa turističkom zajednicom grada Đurđevca. Postoji još i natječaj za turistički nedovoljno razvijena područja gdje možemo prijaviti tri natječaja. Prošle godine iz tih fondova dobili smo nešto manje od 500.000,00 kuna. Izvorni prihodi turističke zajednice su oko 45.000,00 kuna plus sufinanciranje od strane općina. Prošle godine nam je odobren i projekt Explore Dravski peski gdje smo izradili turističku kartu, info panoe i slično. Za taj projekt nam je odobreno 116.000,00 kuna. Drugi projekt je bio Bilogorske steze – pješačko biciklistička ruta u Kloštru Podravskom. Za taj projekt nam je odobreno 43.140,00 kuna. Radilo se i na povećanju vidljivosti destinacije Dravski peski. Imamo table dobrodošlice u četiri općine. Izrađeni su promo materijali, tisak, snimanje emisija. Isto tako sve je više interesa za smještaj. 2017. godine za to nije postojao interes, no to se sada promijenilo i sada ima zainteresiranih. Nabavljena su i tri čamca za rafting za 20 osoba sa svom opremom zajedno sa turističkom zajednicom Đurđevac. 
Cilj nam je da svakoj općini damo onoliko koliko ona daje godišnje sporazumom. Primjerice Općina Ferdinandovac sudjeluje sa 25.000,00 kuna, dok Općina Kloštar Podravski sudjeluje sa 45.000,00 kuna. Potpora smo svim manifestacijama, organizacijski i financijski. Prošle godine ukupni proračun nam je iznosio 540.000,00 kuna.

DARKO BEZJAK: Imamo Tamburijadu, što bi tu Turistička zajednica mogla pomoći? Isto tako imamo i udrugu Konak – oni planiraju organizirati Dravsko veslo i Biciklijadu. Isto tako održava se i Dan općine.

ALEN JANČI: Možemo sudjelovati u financiranju medalji, pehara, recimo dio razglasa, što je veća manifestacija više se sufinancira, radimo promociju, jumbo plakate, letke i slično.

IVAN MESAROV: Što se tiče Turističke zajednice bilo je to aktualno i prije, znam da je to dosta opterećivalo obrtnike i trgovine. Trenutno me zanima da li i OPG – ovi trebaju plaćati članarinu?

ALEN JANČI: Ne trebaju plaćati, osim ako se bave turizmom onda trebaju.

IVAN BARUŠKIN: Prije je to bio veliki namet no to je sada puno manje.

PREDSJEDNICA: Zahvaljujem se gospodinu Alenu Janči na dolasku i prezentaciji, imati ćemo o tome raspravu pa ćemo Vam javiti povratnu informaciju.

ALEN JANČI: Zahvaljujem se na pozivu i nadam se da ćemo surađivati.

Točka 1.

PREDSJEDNICA: Prijedlog Odluke o načinu pružanja javne usluge na području Općine Novo Virje primili ste u materijalima. Molim općinskog načelnika da obrazloži ovu točku dnevnog reda.

OPĆINSKI NAČELNIK: Odluka se odnosi na uslugu pružanja Drava Kom-a, radi se o podizanju cijene za smeće. U materijalima ste dobili izračun koliko je bila stara cijena smeća, a koliko bi bila nova. Cijena se povećava radi povećanja otkupne cijene smeća na Piškornici. Mi direktno na to ne možemo utjecati.

Budući da  se nitko  nije  javio  Općinsko vijeće  Općine Novo  Virje jednoglasno je bez rasprave sa 8 glasova ZA donijelo

ODLUKU
o načinu pružanja javne usluge na području Općine Novo Virje


Točka 2.

PREDSJEDNICA: Prijedlog Odluke o izmjenama Odluke o upravljanju grobljem na području Općine Novo Virje primili ste u materijalima. Molim općinskog načelnika da obrazloži ovu točku dnevnog reda.

OPĆINSKI NAČELNIK: Cijena za korištenje mrtvačnice je do sada bila 200,00 kuna. Cijena struje je porasla, isto kao i cijena plina, pokvario se vodokotlić, sve se koristi, potrebno je sve održavati. Moj prijedlog je da cijena korištenja mrtvačnice bude 50,00 eura. Ostale cijene ostaju iste, ali su preračunate u eure. Isto tako sve cijene izražene su u eurima.

Budući da  se nitko  nije  javio  Općinsko vijeće  Općine Novo  Virje jednoglasno je bez rasprave sa 8 glasova ZA donijelo

ODLUKU
o izmjenama Odluke o upravljanju grobljem na području Općine Novo Virje,

Točka 3.

PREDSJEDNICA: Prijedlog Programa mjera rješavanja stambenog pitanja mladih obitelji i mladih osoba na području Općine Novo Virje u 2023. godini, primili ste u materijalima. 
Molim općinskog načelnika da obrazloži ovu točku dnevnog reda.

OPĆINSKI NAČELNIK: Ovakav program imali smo i prošle godine, davali smo mladima za rekonstrukciju obiteljskih kuća 20.000,00 kuna i za kupnju stambenog objekta 30.000,00 kuna. Do sada smo imali tri zahtjeva, od čega je jedan bio za kupnju stambenog objekta, a preostala dva za rekonstrukciju obiteljskih kuća.

PREDSJEDNICA: Mislim da je to za početak u redu.

Budući da  se nitko  nije  javio  Općinsko vijeće  Općine Novo  Virje jednoglasno je bez rasprave sa 8 glasova ZA donijelo

PROGRAM
 mjera rješavanja stambenog pitanja mladih obitelji i mladih osoba na području Općine Novo Virje u 2023. godini

Točka 4.

PREDSJEDNICA: Prijedlog Odluke o raspoređivanju sredstava za redovito godišnje financiranje političkih stranaka zastupljenih u Općinskom vijeću Općine Novo Virje za 2023. godinu primili ste u materijalima.
Molim općinskog načelnika da obrazloži ovu točku dnevnog reda.

OPĆINSKI NAČELNIK: Iznos sredstava za svakog člana u Općinskom vijeću utvrđuje se tako da se pojedinoj stranci raspoređuju sredstva razmjerno broju njezinih članova u Općinskom vijeću u trenutku konstituiranja Općinskog vijeća. Imate napisano u odluci koliko kojoj stranci pripada financijskih sredstava po ovoj osnovi, također tu je još i naknada za podzastupljeni spol.

Budući da  se nitko  nije  javio  Općinsko vijeće  Općine Novo  Virje jednoglasno je bez rasprave sa 8 glasova ZA donijelo



ODLUKU
o raspoređivanju sredstava za redovito godišnje financiranje političkih stranaka zastupljenih u Općinskom vijeću Općine Novo Virje za 2023. godinu

Točka 5.

PREDSJEDNICA: Prijedlog Odluke o dodjeli uskrsnice umirovljenicima i osobama u stanju socijalno – materijalne potrebe s prebivalištem na području Općine Novo Virje u 2023. godini primili ste u materijalima.
Molim općinskog načelnika da obrazloži ovu točku dnevnog reda.

OPĆINSKI NAČELNIK: Umirovljenicima s prebivalištem na području Općine Novo Virje čija mirovina zajedno sa svim dodacima ne prelazi svotu 265,45 eura mjesečno i osobama u stanju socijalno-materijalne potrebe starijim od 65 godina s prebivalištem na području Općine Novo Virje bez ikakvih mirovinskih primanja isplatit će se uskrsnica jednokratno u iznosu od 15,00 eura. To će biti prvi puta da se isplaćuju uskrsnice umirocljenicima i osobama u socijalno materijalnoj potrebi.

Budući da  se nitko  nije  javio  Općinsko vijeće  Općine Novo  Virje jednoglasno je bez rasprave sa 8 glasova ZA donijelo

[bookmark: _GoBack]ODLUKU
o dodjeli uskrsnice umirovljenicima i osobama u stanju socijalno – materijalne potrebe s prebivalištem na području Općine Novo Virje u 2023. godini

Točka 6.

PREDSJEDNICA: Zaključak o usvajanju Izvješća o korištenju sredstava Proračunske zalihe Proračuna Općine Novo Virje za 2022. godinu za razdoblje od 1. srpnja do 31. prosinca 2022. godine primili ste u materijalima. 

OPĆINSKI NAČELNIK: Sredstva proračunske zalihe u razdoblju od 1. srpnja 2022. godine pa do 31. prosinca 2022. godine nisu korištena.

Budući da  se nitko  nije  javio  Općinsko vijeće  Općine Novo  Virje jednoglasno je bez rasprave sa 8 glasova ZA donijelo

ZAKLJUČAK
 o usvajanju Izvješća o korištenju sredstava Proračunske zalihe Proračuna Općine Novo Virje za 2022. godinu za razdoblje od 1. srpnja do 31. prosinca 2022. godine

Točka 7.

OPĆINSKI NAČELNIK: U proračunu imamo planirano 13.272,00 eura kao pomoć poljoprivrednicima. Raspitali smo se te nam je rečeno da ne možemo samo tako nekome isplatiti 135,00 eura. Predlažem da se napravi program prema kojem bi se svakoj osobi s područja Općine Novo Virje koja ima OPG davalo 400,00 eura za kupnju novih strojeva. To može biti traktor, kultivator ili bilo koji stroj.

NENAD LUKIĆ: Slažem se.

IVAN MESAROV: Da li stroj treba biti novi ili rabljeni?

OPĆINSKI NAČELNIK: Stroj treba biti novi.

IVAN BARUŠKIN: Bitno je naglasiti da se ne može kupovati sitni inventar i za to dobivati povrat sredstava, sve što je ispod 3.500,00 kuna bez PDV-a nije stroj.

OPĆINSKI NAČELNIK: Za iznos koji imamo za to predviđeno u proračunu moglo bi biti sufinancirano tridesetak podnositelja zahtjeva. Ostalo bi još cca 1.300,00 eura što bi moglo biti za sufinanciranje adukacije poljoprivrednika za analizu tla. Mogao bi se napraviti tečaj da se to organizira.

NENAD LUKIĆ: Što ćemo sa orguljašicom?

IVAN BARUŠKIN: Sadašnjoj orguljašici to je počelo biti preveliko opterećenje. Koliko znam dala je privolu da bi ipak dolazila za veće blagdane. To je velika obaveza. Svi imaju mise nedjeljom.

OPĆINSKI NAČELNIK: Što se tiče turističke zajednice, vidite da svi idu na turizam, mi smo ostali u nekom slijepom crijevu. Imao sam upite za ulazak u Turističku zajednicu, došla su vremena da su svi u tome. Mi u Novom Virju imamo što za pokazati, stvar je jedino ako to želimo.

KATARINA KOZARIĆ – ŠABARIĆ: Trebali bi dogovoriti da li smo za to da se pokrene ulazak u Turističku zajednicu ili ne. Ako jesmo da se krena u to, da se pripremamo za to. To je procedura koja se treba napraviti.
Nakon daljnje kratke rasprave između članova Općinskoga vijjeća došlo se do zaključka da je stav Općinskoga vijeća da se ide u Turističku zajednicu te da se rade pripreme koje su potrebne za ulazak u istu.

Predsjednica Općinskog vijeća Općine Novo Virje, Katarina Kozarić - Šabarić završava sjednicu u 20,00 sati.

Dovršeno.
ZAPISNIČAR
Miroslav Lukanec
PREDSJEDNICA

Katarina Kozarić - Šabarić




